**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.08.2023, ora 08:00 – 14.08.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 14.08.2023, ora 07:00**

**RÂURI**

**Debitele au fost, în general, în scădere, exceptând râurile din bazinele hidrografice: Crasna, Barcău, Bârzava, Caraș, Nera, Rm. Sărat, Putna, Trotuș, Bârlad, Prut și pe cele din Dobrogea unde au fost staționare.**

**Debitele se situează la valori sub mediile multianuale lunare, cu coeficienți moduli cuprinși între 30-80 %, mai mari (în jurul și peste normalele lunare) pe râurile din bazinele superioare ale râurilor: Timiş, Moravița, Caraș şi mai mici (sub 30% din normalele lunare) pe râurile din bazinele hidrografice: Tur, Nera, Rm. Sărat, Bârlad, pe afluenții Prutului, Trotuşului, bazinul superior al Argeșului, pe unii afluenţi ai Moldovei și Bistriței, ai Oltului mijlociu și pe râurile din Dobrogea.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi, în general, staționare, exceptând râurile din bazinele hidrografice: Vișeu, Iza, Someș, Crișuri, Mureș, Bega, Timiș, Buzău, Bistrița (afluent al Siretului), Moldova, Suceava și din bazinul superior și mijlociu al Oltului, unde vor fi în scădere.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în țară (secțiunea Baziaș) în intervalul 13 – 14.08.2023 a fost în creştere, având valoarea de 6500 m3/s, peste media multianuală a lunii august (4300 m3/s).**

**În aval de Porţile de Fier, debitele au fost în creștere.**

**Debitul la intrarea în țară (secțiunea Baziaș) va fi în creştere (6700 m3/s).**

**În aval de Porțile de Fier, debitele vor fi în creştere.**

**2. Situaţia meteorologică în intervalul 13.08.2023, ora 09:00 –14.08.2023, ora 06:00**

**ÎN ŢARĂ**

**Vremea a fost frumoasă, dar călduroasă după-amiaza în zonele joase de relief din sudul, vestul și estul teritoriului. Cerul a fost mai mult senin, cu unele înnorări ziua la munte și în Oltenia. Vântul a suflat slab și moderat. Temperaturile maxime, ușor mai ridicate față de ziua precedentă în toată țara, s-au încadrat între 25 de grade la Ocna Șugatag, Joseni și Întorsura Buzăului și 34 de grade la Bechet, iar la ora 06 valorile termice se situau între 7 grade la Miercurea Ciuc și 23 de grade la Sulina. Spre dimineață în depresiuni, pe arii restrânse, s-a format ceață.**

***Observație: de ieri dimineață, de la ora 6, a fost în vigoare 1 atenționare cod galben pentru fenomene meteorologice periculoase imediate emisă de către SRPV Sibiu.***

**LA BUCUREŞTI**

**Vremea s-a menținut frumoasă, dar călduroasă după-amiaza. Cerul a fost mai mult senin, iar vântul a suflat slab până la moderat. Temperatura maximă, ușor mai ridicată decât în ziua precedentă, a fost de 31 de grade la Afumați și 33 de grade la Filaret și Băneasa, iar la ora 6 se înregistrau 16 grade în Băneasa, 17 grade la Filaret și 18 grade la Afumați.**

**3. Prognoza meteorologică în intervalul 14.08.2023, ora 09:00 –15.08.2023, ora 09:00**

**ÎN ŢARĂ**

**Vremea va fi călduroasă la amiază în majoritatea regiunilor. Cerul va fi variabil spre senin, cu unele înnorări în jumătatea de sud a țării unde pe arii restrânse, cu precădere noaptea, vor fi averse slabe și descărcări electrice. Vântul va sufla slab și moderat, cu unele intensificări în extremitatea de sud-est a teritoriului, cu viteze mai mari pe litoral (45...55 km/h). Temperaturile maxime vor fi de la 27...28 de grade pe litoral și în depresiuni până în jurul a 33 de grade în Câmpia de Vest, Câmpia Română și Podișul Dobrogei, iar cele minime se vor situa între 12 și 22 de grade, mai scăzute în zonele depresionare, spre 7 grade în estul Transilvaniei unde se va forma ceață.**

**LA BUCUREŞTI**

**Vremea va fi călduroasă, cu o temperatură maximă în jurul a 33 de grade și o minimă de 16...18 grade. Cerul va fi variabil spre senin ziua, dar cu probabilitate ridicată noaptea pentru înnorări, averse și descărcări electrice. Vântul va sufla moderat la slab.**

1. ***CALITATEA APELOR***

**1. Pe fluviul Dunărea**

**Nu au fost semnalate evenimente deosebite.**

**2. Pe râurile interioare**

***Administrația Națională Apele Române* și *Agenţia pentru Protecţia Mediului* *Iași* informează că în data de 13.08.2023, la ora 11:57, a fost semnalată o poluare cu ape uzate menajere a râului Nicolina, la limita dintre municipiul Iași și comuna Ciurea, județul Iași. În urma deplasării pe teren a reprezentanților A.B.A. Prut-Bârlad - S.G.A. Iași, au fost depistate două băltiri de ape uzate cu descărcare în cursul de apă Nicolina, fără a fi identificată momentan cauza acestora. S.G.A. Iași monitorizează în continuare zona afectată. Se va reveni cu informații.**

**3. Pe Marea Neagră**

***A.B.A. Dobrogea Litoral* informează că în data de 13.08.2023 a fost semnalată prezența unui delfin eșuat, pe plaja Zoom din municipiul Constanța, județul Constanța. Au fost informate, conform protocolului de colaborare, INCDM Grigore Antipa şi ONG Mare Nostrum.**

1. ***CALITATEA MEDIULUI***
2. **În domeniul aerului**

**Nu au fost semnalate evenimente deosebite.**

1. **În domeniul solului şi vegetaţiei**

***R.N.P. ROMSILVA - Administrația Parcului Natural Comana R.A.* și *Inspectoratul General pentru Situații de Urgență* informează despre izbucnirea, în data de 13.08.2023, la ora 14:30, unui incendiu de vegetație uscată și stuf în zona localității Mihai Bravu, județul Giurgiu. A fost afectată o suprafață de aproximativ 40 ha. Incendiul a fost stins în data de 14.08.2023 de către personalul silvic, pompieri militari, polițiști și cetățeni. Nu se cunoaște cauza izbucnirii incendiului.**

1. **În domeniul supravegherii radioactivităţii mediului**

**Nu au fost semnalate evenimente deosebite.**

1. **În municipiul Bucureşti**

**Nu au fost semnalate evenimente deosebite.**

1. ***ALIMENTĂRI CU APĂ***

***Administraţia Bazinală de Apă Prut-Bârlad***

**Judeţul Botoşani**

**Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.**

**Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.**

**Judeţul Iaşi:**

**Se menţine situaţia de restricţii în alimentarea cu apă pentru piscicultură la folosinţele:**

**- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei a II-a de aplicare a restricțiilor;**

**- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;**

**- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.**

**Judeţul Vaslui**

**Se menţin prevederile „Planului de restricţii şi folosire a apei în perioade deficitare”, astfel:**

**- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;**

**- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.**

**DIRECȚIA COMUNICARE**